en hu en hu hu hu hu hu hu hu hu hu hu nl hu it hu hu hu hu it hu hu pt hu hu hu it hu hu hu hu hu hu de es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sv hu hu hu hu en hu hu hu en ceb hu hu hu hu it hu hu hu hu hu hu hu hu hu hu hu en hu is hu hu hu pt it pt hu hu hu hu hu hu hu hu hu hu it hu hu hu hu hu hu hu ht id hu pt it hu hu hu hu hu hu hu hu hu hu hu hu hu hu hu hu hu hu it hu pt hu hu hu hu hu hu sk hu hu hu hu hu es hu hu hu pt hu it hu hu hu hu hu hu hu hu en et hu pt hu hu hu hu fr hu hu hu fr en hu pt hu hu hu es hu it hu hu hu hu hu hu hu hu en en es hu pt hu hu hu hbs_lat en pl fr hu hu hu hu hu hu hu hu hu hu en hu es hu pt hu hu hu hu hu hu hu hu hu hu en pt hu hu hu hu hu en hu lt hu hbs_lat pl hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2015-06-11Ebéd-vacsora, Tésztach csökkentett, diawellness, ebéd, gnocchi, olasz, ricotta, tészta, vacsora
Meggyőződésem, hogy Apukám készíti a világ legfinomabb ricottás nudliját. Szoktam is neki mondani, hogy “apukám, ez olyan jó, hogy az olaszok sírva könyörögnének a receptért” : D Nekem nem kellett könyörögni érte, hiszen nagyon sokszor együtt készítjük, így volt alkalmam “ellesni” : ) Jóval kisebb adagot készítettem, és most a formázással is variáltam egy kicsit, ugyanis tudtam, hogy tésztasalátához fogom felhasználni, mini mozzarellával, koktélparadicsommal, így gondoltam, hogy akkor a tészta is legyen golyó formájú. Persze nem muszáj így formázni, lehet “hagyományosan” is. (tésztából “hurkákat” sodorni, majd éles késsel felszeletelni) Szerintem nagyon jó állagú, finom tésztaféleség lesz belőle, sokkal jobb, mint a krumplis változata. Éééééééés, akár édesen, túróval is elkészíthető ; ) (Túrónudli recept ITT)
kb. 90 g Diawellness 50%-os liszt (vagy helyette pl. zabpehely-, durum-, tönköly-, más ch csökkentett liszt)
kb. 200 g csirkemell (plusz só, fűszerek – nálam SZAFI FITT csirkekirály fűszerkeverék)
só, bors, bazsalikom (vagy egyéb ízlés szerinti fűszer)
A nudlihoz a tojást, ricottát villával elkeverjük, sózzuk, majd hozzáadjuk a lisztet és összegyúrjuk. Lágy, de formázható tésztának kell lennie. (Én 90 g lisztet adtam hozzá, plusz kb. 10 grammot a formázásnál) Kb. 15 percet pihentetjük, majd apró darabokat “lecsípve” golyókat formázunk, és forrásban lévő sós vízben kifőzzük. (Beledobjuk a vízbe és amikor feljönnek a víz tetejére – egy-két perc – már kész is.)
A csirkemelllet felkockázzuk, sózzuk, fűszerezzük, kókuszolajon megpíritjuk. A ricottát, főtt tojásokat aprítógépben összekeverjük, sózzuk, borsozzuk, fűszerezzük, mustárral, citromlével ízesítjük. (Kóstolgatni kell.) Hozzáadjuk a vizet, hogy kicsit folyósabb, keverhetőbb szószt kapjunk. Végül összekeverjük a kifőtt nudlival, csirkemellel, paradicsommal, mozzarellával, olívabogyóval, hűtőbe tesszük. (Nekem ehhez a nudli mennyiséghez ez a szósz sok volt, a maradékot kenyérrel ettem szendvicskrémként.)
Szénhidrát és kalória (csak a nudlira vonatkozóan):
Az egész adag kb. 40 g ch és 600 kcal.
100 gramm kész nudli: 15 g ch és 226 kcal.
A Facebook-on itt tudsz csatlakozni: fittkonyha.info
2015-05-12Bonbonok-desszertgolyók, Sütés nélküli édességekdesszertgolyó, egyszerű, eper, kókusz, kókusz és eper, ricotta, sütés nélküli
Ezt az elnevezést…. : D Bocsi, de ránéztem, és ez jött : ) Az ötlet pedig úgy jött, hogy volt egy felbontott ricottám, amit el akartam használni. (Hogy mi volt az előzménye, arról inkább ne beszéljünk : D ) Kevés volt, ezért is lett ennyire kis adag. Először csak simán eperlekvárral, kókusszal akartam ízesíteni és golyót formázni, de nem volt elég intenzív a lekvár íze… és akkor bevillant Bea nagy sikerű “epres túrópöttye” (recept ITT), ami megadta a végső formázási ötletet ehhez a kis desszertgolyóhoz.
80 g ricotta (vagy helyette szerintem jó túró, vagy light krémsajt is, kép ITT)
kb. 40 g cukormentes eperlekvár (nálam saját készítésű, recept ITT)
édesítő (nálam kb. 10 g Diawellness négyszeres erejű édesítő)
kókuszreszelék a forgatáshoz (kb. 10-15 g)
eperlekvár a “szemekhez” (kb. 10-15 g)
A hozzávalókat összekeverjük, kb. 10-15 percre hűtőbe tesszük. Golyókat formázunk (nekem 9 db lett),
kókuszreszelékbe forgatjuk, majd az ujjunkkal egy kis mélyedés nyomunk a golyók közepébe, és megtöltjük eperlekvárral, majd újra hűtjük.
Az egész adag kb. 10 g ch és 400 kcal.
1 db golyó kb. 1 g ch és 45 kcal.
100 gramm kész golyó: 4,5 g ch és 187 kcal.
A Facebook-on it tudsz csatlakozni: fittkonyha.info
Mozzarellás pulykafasírt ricottás gnocchival
2014-09-28Ebéd-vacsora, Tésztaebéd, gnocchi, ricotta, sárgarépa, tészta
Az ötletet Andrea nagysikerű mozzarellás-sárgarépás csirkéje adta, amit kicsit tovább fejlesztettünk a családdal, illetve főztünk hozzá egy jó kis ricottás gnocchit. Isteni finom lett. Ez jó nagy adag, sok hozzávalóval, de nyugodtan lehet elvenni belőle, hozzátenni, stb., igazából csak egy ötletként írom le. (na és hogy meglegyen nekem is : ) )
4 db sárgarépa reszelve
bazsalikom, chili, só, gyömbér, szerecsendió
1 kg pulyka darálthús
két kisebb szelet rozskenyér
A répát, fokhagymát, vöröshagymát, fűszereket olívaolaj és vaj keverékén megpároljuk, kihűtjük. Elkeverjük 1 kg pulyka darálthússal, 3 tojással, sóval, borssal, pirospaprikával, két kisebb szelet rozskenyérrel. (Enélkül is működik, mivel az ötletadó receptben nem volt kenyér) A húsos masszának a felét elterítjük egy tepsiben (tetszőleges méretű csíkot formázva, úgy mintha stefánia szeletet készítenénk), ráteszünk két csomag mini mozzarella sajtot, majd befedjük a maradék húsos masszával, majd megsütjük. Félidőben meglocsoltuk egy kis balzsamecettel, majd az utolsó pár percben rátettünk még egy csomag mozzarella sajtot (szeletelve).
750 g ricotta (3 doboz)
Ezekeből tésztát gyúrunk, majd “hurkákat” sodrunk és apróra vágjuk, nudli méretűre), villával “mintázzuk”. Forrásban lévő sós vízben megfőzzük.
200 g reszelt répa
100 feketeerdő sonka apróra vágva
1 tömlős sajt (vagy helyette light krémsajt)
A hagymákat, chilit, a répát olívaolaj és vaj keverékén megpároljuk, felöntjük tejszínnel, sózzuk, fűszerezzük, összefőzzük, hozzáadjuk a gorgonzolát, sonkát és a tőmlős sajtot.
Nem egy két perc alatt összedobható ebéd, az biztos, de nagyon finom : )
A Facebook-on itt tudsz csatlakozni: fittkonyha.info
2014-07-26Csupakrém sütemények, Tortafélékdurumliszt, kedvenc, ricotta, sajttorta, tesó, torta, zabpehelyliszt
Nagyon ízlett a múltkori New York-i sajttorta, már akkor tudtam, hogy lesz még újabb próbálkozás is. Annál is inkább, mivel tesóm, amikor meglátta, rögtön rávágta, hogy gyorsan dobjak be neki egy szeletet a fagyasztóba : ) Megbeszéltük, hogy a következő közös sütés alkalmából együtt is sütünk egy hasonlót. Közben egy nagyon kedves ismerősömtől, Beától (a Micsodanők “anyjától” : ) ) kaptam egy sajttorta receptet, ahogy ő készíti. Ez a recept alapján készült a krém, amiért köszönet és örök hála : )
édesítő ízlés szerint (nálam: 2 ek xilit, 2 ek folyékony – mert ekkor még így használtam az édesítőt)
édesítő ízlés szerint (nálam: 3 ek xilit, 2 ek folyékony)
egy fél vanília rúd kikapart belseje (vagy helyette vanília aroma)
1 csomag vaníliás pudingpor
A tészta hozzávalóit összegyúrjuk, fél órára hűtőbe tesszük. A krémhez elkeverjük a ricotát, joghurtot, édesítőt (alacsony fokozaton, vagy csak kézi habverővel), egyenként hozzákeverjük a tojásokat, és végül a pudingport, szódabikarbónát. A tésztát egy kapcsos tortaforma aljára nyomkodjuk, rászórjuk a szedret, ráöntjük a krémet, és előmelegített sütőben megsütjük. Először nagyon híg a krém, de szépen megsül, csak viszonylag sokáig kell sütni. Mi alacsony hőfokon kezdtük (160 fokon), de úgy még 40 perc után is nagyon folyós volt, ezért felvettük 190-200 fokra és úgy sült még kb. 20 percig. Na most ebből kiindulva szerintem 180 fokon kb. 40 perc elég neki : ) Először úgy tűnik, mintha nem sült volna át, mert még “rezgős”, de az úgy jó. Amikor már megreped (nekünk is megrepedt), akkor már biztos jó. (Szóval elvileg ez előtt kellene kivenni) Miután kihűlt, egy éjszakára hűtőbe kell tenni. Kicsit macerásnak tűnik, de igazából nem az, és megéri a hosszú sütési idő és a várakozás, mert isteni finom.
Szénhidrát és kalória: (először kicsit megijedtem, de ha azt nézem, hogy minimum 12 – viszonylag nagy – szeletre lehet vágni, akkor egyáltalán nem vészes szerintem, illetve ha xilit helyett ch és kalória mentes édesítőt használunk, akkor valamennyivel kevesebb)
Az egész torta: kb. 180 g ch és 2000 kcal, ha 12 szeletre vágjuk akkor 15 g ch és 165 kcal szeletenként.
A Facebook-on itt tudsz csatlakozni: fittkonyha.info
2014-07-24Csupakrém sütemények, Tortafélékch csökkentett, diawellness, mogyoró, ricotta, torta
Volt itthon ricottám, párom anyukájánál pedig szépen érnek a fügék… Egyet megkóstoltam, nagyon finom, mézédes volt, rögtön elkezdett járni az agyam, hogy mit kellene belőle készíteni. Fügés ricottatortát! Végül sajnos nem úgy alakult, ahogy elképzeltem, mert amiket hazahoztam fügék nem voltak annyira érettek, mint, amit ott kóstoltam. Szép nagyok voltak, de kevés “húsuk” volt. Ennek ellenére beletettem, de nem igazán érződik sajnos, így nem nevezhetem fügés ricotta tortának, inkább lett mogyorós ricotta torta : )
15 gr darált mogyyoró
15 gr Diawellness 50%-os liszt
120 gr Cocomas (vagy helyette habtejszín, de szerintem joghurttal, tejföllel is jó lehet)
30 gr darált mogyoró
fél lime (vagy citrom) leve
3 db nagyobb füge (ez a fentiek miatt elhagyható, illetve, ha van több fügénk, akkor mehet bele több)
1 púpozott ek étkezési zselatin
A tojásokat a xilittel kézi mixerrel jól kihabosítjuk, majd hozzákeverjük a lisztes keveréket. Én ezt egy kézi habverővel kevertem hozzá, (amennyire tudtam átszitáltam) és most nem vigyáztam annyira vele, mivel nem az volt a cél, hogy nagyon magas, “légies” piskóta legyen belőle. Sütőpapírral bélelt formába öntjük, és előmelegített sütőben megsütjük. (gázsütőben 3-4-es fokozaton, kb. 15 perc)
A krémhez a zselatin és a víz kivételével alaposan összetrumixoljuk a hozzávalókat. A zselatint elkeverjük a vízzel, mikróban kicsit felmelegítjük, és addig kevergetjük, amíg elolvad a zselatin. (néha vissza kell tenni a mikróba) Hozzákeverjük a ricottás krémhez, ráöntjük a kihűlt piskótalapra és mehet a hűtőbe dermedni.
Az egész torta ch tartalma kb. 45 gr (a füge nélkül kb. 35 gr)
A Facebook-on itt tudsz csatlakozni: fittkonyha.info
2014-07-19Pizzákch csökkentett, diawellness, pizza, ricotta
Több mindent készítettem már ricottából, például gnocchi-t,  süteményt, virslis péksütit, sós gombócot, most eljött a pizza ideje is : ) Nem kell a kelesztéssel bajlódni, gyorsan összedobható, akár csak a túró alapú pizza. Én ch csökkentett lisztet használtam, de szerintem bármilyen liszttel működik. (kivéve a magliszteket, azokkal nincs elég tapasztalatom, de biztos, hogy máshogy “működnek”)
100 gr Diawellness 50%-os liszt
tejföl, fokhagyma, só, tárkony, sonka, ricotta, reszelt sajt
A lisztet elkeverjük a sóval, sütőporral, hozzáadjuk a tojást, ricottát, kicsit “elmorzsoljuk”, hozzáadjuk az olajat és összegyúrjuk. Kinyújtjuk (én viszonylag vékonyra nyújtottam, kb. 25 cm átmérőjű lett), megpakoljuk tetszőleges feltéttel, megsütjük. Én a szokásos elektromos pizza sütőben sütöttem, abban elég neki 4-5 perc, aztán pedig átettem a sütőbe még pár percre a grill alá. Elvileg sütőben is elég neki pár perc, max hőfokon, ahogy ezt a túró alapú pizza kapcsán Brigittától megtudtam.
Az egész ch tartalma max. 45 gr. (a tészta feltét nélkül: kb. 38 gr ch)
A Facebook-on itt tudsz csatlakozni: fittkonyha.info
2014-07-08Kevert sütemények-gyümölcskenyerekch csökkentett, diawellness, durumliszt, kókusz, kráteres, ricotta, zero6
A fűszeres ricotta gombócból kimaradt ricottát szerettem volna elhasználni, így született meg ez a “kráteres” süti. Igazából szerintem bármilyen liszttel működik, nem muszáj a Zero6 bele. A  maglisztekkel kapcsolatban viszont nem vagyok biztos, nem tudom, hogy “tisztán” (tehát nem keverve más liszttel) hogy sikerülne, én általában keverni szoktam őket.
50 g Diawellness Zero6 liszt
édesítő (nálam kb.30 gr xilit, plusz egy kevés folyékony)
150 g natúr joghurt
2 ek (kb. 40 g) cukormentes eperlekvár + édesítő, ha szükséges
A tojásokat a xilittel kicsit kihabosítjuk, hozzáadjuk a joghurtot, majd apránként felváltva a vizet  és  a sütőporos kókuszos lisztkeveréket, (plusz édesítőt, ha szükséges) alaposan elkeverjük. A ricottát elkeverjük a lekvárral és az édesítővel. A tésztát egy 20×30 cm-es, sütőpapírral bélelt tepsibe öntjük, majd a lekváros ricottát kiskanállal “beledobáljuk”a tésztába. Előmelegített sütőben megsütjük. (nálam gázsütőnél 4-es fokozaton kb. 30-35 perc.) Szerintem túróval is jó lehet, csak kicsit más ízű : )
Az egész süti ch tartalma kb. 95 g, 24 szeletre vágtam, így kb. 4 g ch szeletenként.
A Facebook-on itt tudsz csatlakozni: fittkonyha.info
2014-07-07Ebéd-vacsora, Egyébebéd, egyszerű, gyors, ricotta, zabkorpa
Szeretem a ricottát, mert jól lehet vele dolgozni, akár édes, akár sós finomságot készítünk belőle. Mivel nekem még volt sajttortám, így nem nagyon vágytam édességre, ezért elkezdtem agyalni, hogy mit is kezdjek vele. Először arra gondoltam, hogy megpróbálkozom valami hasonlóval, mint a ricottás párna, csak élesztő nélkül, de aztán valahogy elkalandoztam (egész pontosan azért, mert nem volt kedvem sütőt kapcsolni a 60 fokos melegben : ) ) Szóval így született meg ez a ricotta gombóc.
3 ek zabkorpa (kb. 4 dkg)
fűszerek ízlés szerint (én metélőhagymát tettem bele)
A hozzávalókat alaposan elkeverjük, kis időre hűtőbe tesszük, hogy megdagadjon a zabkorpa valamennyire. Golyókat formázunk, és forrásban lévő sós vízben megfőzzük. (Miután feljönnek a víz tetejére még kb. 5 percig főztem) Én a gyrosból megmaradt fűszeres joghurttal és pirított csirkemell kockával ettem. Szerintem ez vacsorának és ebédnek is megállja a helyét, mennyiségtől függően.
Az egész adag ch tartalma kb. 30 gr. (nekem 25 kicsi gombócom lett)
A Facebook-on itt tudsz csatlakozni: fittkonyha.info
Ricotta gnocchi aszalt paradicsommal
2014-04-16Ebéd-vacsora, Tésztaaszalt paradicsom, durumliszt, ebéd, gnocchi, olasz, ricotta, ruccola
Nálunk a családban egy jó ideje már szinte hagyomány lett a gnocchi (és egyéb olasz tésztaételek) készítése. Sajnos én csak havonta egyszer, egy hétvége erejéig tudom élvezni ezt a kényeztetést, akkor viszont a szó szoros értelémben akár reggelire is képes vagyok ilyeneket enni : ) Egy időben még a szüleim mindig megkérdezték pár nappal az érkezésem előtt, hogy mit főzzenek, mivel készüljenek, mit szeretnék enni…  Miután én mindig visszakérdeztem, hogy “úgy értitek, hogy a paradicsomos gnocchi-n kívül? hát bármit, amit ti enni szeretnétek”, egy ideje már meg sem kérdezik, mert egyértelmű…. : ) Persze mindig van mellé más is a három nap alatt, de a gnocchi az a csúcs… főleg, hogy ezt mindig együtt készítjük el. Ami általában úgy néz ki, hogy anyu megfőzi a krumplit (miután apukám kikiabál a szobából a konyhába, hogy “aaanya, feltetted a krumplit főzni??”), aztán apu összegyúrja a tésztát, tesóm feldarabolja, én pedig villával “mintázom”. Közben apu már kész az utánozhatatlan paradicsomszósszal, és mi szépen adogatjuk neki az egy-egy tálcányi gnocchit, hogy főzze meg, keverje a szószhoz : ) Imádom ezt az egész fílinget! Nem mondom, hogy ez most a fent emlegetett recept lesz (mert otthon ez a gnocchi ricotta helyett krumplival készül), de azért ez sem rossz…. sőőőőt : )
12 dkg ricotta (ennyi maradt : ))
aszalt paradicsom (1-2 darab)
aszalt paradicsom (1-2 darab)
Az aszalt paradicsomot kb. 5 percig forró vízbe áztatjuk, hogy megpuhuljon, majd apró darabokra vágjuk. A tészta hozzávalóit összegyúrjuk (belegyúrjuk a paradicsomot is), kis”hurkákat” sodrunk,és feldaraboljuk. Villával összenyomhatjuk, én most nem tettem. Ez egy kicsit lágyabb tészta lesz, ezért kicsit alálisztezve lisztes kézzel dolgozzunk vele. Forrásban lévő sós vízben 2-3 perc alatt megfőzzük.
Összekeverjük a paradicsomszósszal, apróra vágott olívabogyóval, aszalt paradicsommal, ruccolovál és mosolyogva megesszük : )
Én itt csak a gnocchi ch tartalmát számoltam ki, ami kb. 66 gr. Én ezt két adagra osztottam.
A Facebook-on itt tudsz csatlakozni: fittkonyha.info
Sonkával “töltött” ricottás gnocchi bébispenóttal
2014-04-14Ebéd-vacsora, Tésztach csökkentett, diawellness, durumliszt, ebéd, gnocchi, ricotta, tészta, zero6
Egyre jobban tetszik ez a házi tészta készítés : ) Volt már hasonló ricottás gnocchi az oldalon, ez most csak abban különbözik, hogy egy pár szelet apróra vágott sonkát is hozzágyúrtam.
5 dkg Diawellness Zero6 liszt
kb. 4-5 dkg sonka apróra vágva
A sonka kivételével összegyúrjuk a tészta hozzávalóit. Kezdetben olyan lehetetlen feladatnak tűnik, olyan mintha nem akarna összeállni, de ha kitartóak vagyunk, akkor sikerül : ) (vizes kézzel gyúrva kicsit megkönnyíthetjük a folyamatot). Kb. 10 percig pihentetjük, kinyújtjuk, beterítjük a sonkával, feltekerjük, “összehajtogatjuk”, majd alaposan átgyúrjuk. 5-6 részre vágjuk,”kisodorjuk”, apró darabokra vágjuk, villával “mintázzuk”, forrásban lévő sós vízben kb. 3-4 perc alatt megfőzzük. Viszonylag apró darabokra vágtam, mert úgy voltam vele, hogy ha már bébispenót, akkor legyen hozzá “bébi gnocchi” : )
A szószhoz felolvasztjuk a vajat, hozzáadjuk a megmosott spenótot, a fokhagymát, kicsit összefőzzük, amíg “összeesik” a spenót. Rászórjuk a lisztet, hozzáöntjük a tejet, fűszerezzük és összefőzzük. Ha nem felejtettem volna el parmezánsajtot venni, akkor azzal szórom meg, de így most sörélesztőpehely került rá : )
Csak a gnocchi ch-ját számoltam ki, az összesen kb. 75 gr. Én ezt az adagot három részre osztottam.
Alapanyagokat Szafinál, a Diétás Ételek Webshopban tudtok jó áron, egy helyről beszerezni.
A Facebook-on itt tudsz csatlakozni: fittkonyha.info
2014-03-06Ebéd-vacsora, Tésztach csökkentett, diawellness, ebéd, gnocchi, olasz, ricotta, sörélesztő pehely, tészta, tönkölyliszt, zero6
El akartam használni a ricottás párnából megmaradt ricottát, és mivel már régóta terveztem, hogy megpróbálkozom a gnocchival, itt volt a remek alkalom.
10 dkg tk tönkölybúza liszt
4 dkg Diawellness Zero6 liszt
1 ek sörélesztő pehely (elhagyható)
A hozzávalókat összegyúrjuk, 4-5 darabra osztjuk és”hurkákat” formázunk, feldaraboljuk, villával kicsit összenyomjuk. Forrásban lévő sós vízben megfőzzük. Nem kell neki sok idő, kb. 1-2 perc. Amikor kivettem a vízből, meglocsoltam egy kevés kis olívaolajjal.
Az egész adag tészta kb. 78 gr ch-t tartalmaz, én ezt három részre osztottam.
Feltétnek tejfölös-fetás-csirkemellet tettem rá, és megszórtam sörélesztő pehellyel. (mert az olyan nagyon finom : ) )
A Facebook-on itt tudsz csatlakozni: fittkonyha.info
2014-03-04Kelt tészták, Sós péksüteményekch csökkentett, diawellness, kelt tészta, ricotta, sörélesztő pehely, tízórai
Duplán ricottás, mivel a tésztájába és a töltelékébe is került jócskán ebből a nagyszerű alapanyagból : ) Szerintem nagyon jó kis tészta lett belőle, jól hagyta magát nyújtani (egy szem liszt nem kellett a nyújtáshoz) azt hiszem máskor is előveszem ezt az összeállítást, akár édes péksütinél is.
20 dkg Diawellness 50%-os liszt
3 dkg kókuszzsír (olvasztva)
víz (amennyit felvesz a tészta, nem sok, kb. 0,2 dl)
5 gr sörélesztő pehely (elhagyható, de nagyon finom ízt ad az egésznek)
só (kb. 1 kk.)
metélőhagyma (kb. 2 tk)
sörélesztőpehely (elhagyható, vagy helyette sajt)
A tészta hozzávalóit összegyúrjuk, egy órán át kelesztjük. Közben elkészítjük a tölteléket: a hozzávalókat alaposan összekeverjük, a virslit karikákra vágjuk. (Én kb. másfél db virslit használtam fel : ) )
A tésztát három egyenlő részre osztjuk, kinyújtjuk kb. 40×15 cm-es csíkokra. Tehát inkább hosszúra, mint szélesre. Felvágjuk 8 részre, majd a kis csíkokat félbehajtjuk, és kicsit kinyújtjuk. Egy-egy teáskanálnyi ricottát teszünk rá, arra a virsli karikát, félbe hajtjuk, kicsit “összenyomjuk”, villával “összeragasztjuk” a széleit. Újra pihentetjük kb. 20-30 percet, megkenjük tojással, megszórjuk szezámmaggal, sörélesztőpehellyel, majd előmelegített sütőben (gázon 4-es fokozaton) kb. 20-25 perc alatt megsütjük.
Az egész adag kb. 100 gr ch-t tartalmaz, 24 részre osztva: 5 gr ch/db.
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár